Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister tõrjub ideed, et rahu araabiamaailmaga
sõltub kokkuleppele jõudmisest palestiinlastega.
Iraan mõistab hukka Iisraeli korduvad rünnakud
oma jõudude vastu Süürias, ja ähvardab samas USAd.
Iisraeli välisminister: Iisrael on rahuleppele Saudi Araabiaga
lähemal kui iial varem.
Rahuleping palestiinlastega
on seotud nende loobumisega pürgimusest kaotada Iisraeli riik.
Esinedes tseremoonial suurprojekti esitlemiseks,
mis ühendab kogu riigi raudteedega,
toonitas peaminister Benjamin Netanyahu vana eeldust,
mille väitel ainus viis rahu saavutamiseks araabiamaailmaga
on jõuda kokkuleppele palestiinlastega.
Riigi suhtes - meile räägiti veerand sajandit,
et araabiamaailmaga ei tule rahu enne lepingut palestiinlastega.
Ometi ei saa me palestiinlastega kokkuleppele jõuda,
kui nad taotlevad meie hävingut.
Nii peame esmalt minema araabiamaailma juurde
ja muutma võrrandit, kontrastina mineviku eeldustele.
Kontseptuaalne võitlus on siin kõige olulisem.
Netanyahu viitas teemale keset ulatuslikke spekulatsioone,
et üha kasvavad võimalused jõuda USA vahendusel
suhete normaliseerimiseni Iisraeli ja Saudi Araabia vahel
sõltub Jeruusalemma järeleandmistest palestiinlastele.
Enamik tema koalitsioonipartnereist on aga kategooriliselt selle vastu.
Intervjuus Iisraeli Kanal12-le
tunnistas Iisraeli välisminister Eli Cohen teateid progressi kohta
kõnelustel võimaliku leppe teemal Washingtoni ja Riyadhi vahel,
mis hõlmaks Saudi-Iisraeli suhete normaliseerimist.
Cohen kinnitas, et Iisrael on rahuleppele Saudi Araabiaga
lähemal kui iial varem.
Ta lisas samas, et võimaluseaken on avatud tuleva aasta märtsini,
mil USA on hõivatud valimistega.
Jeruusalemma esidiplomaat toonitas, et rahulepingu sõlmimine
Iisraeli ja Saudi Araabia vahel on selgelt USA huvides.
Kui temalt küsiti, kas Jeruusalemm rahuldab Riyadhi nõudmised,
sh Saudi Araabia tuumaprogrammi arendamine,
ehituse külmutamine Iisraeli poolt Juudas, Samaarias ja Jordani orus,
ning poliitilise protsessi uuendamine Iisraeli ja palestiinlaste vahel,
vältis minister konkreetseid teemasid, mida arutatakse suletud uste taga.
Cohen rõhutas siiski: "Palestiinlaste küsimus ei takista rahu,
nagu tõestasime Aabrahami lepingutega."
Samal ajal kui USA ja Iisrael teevad eeltööd
Iisraeli integreerumise tõhustamiseks Lähis-Idas, töötab Iraan aktiivselt,
et veenda araabiamaid juudiriigiga suhteid mitte normaliseerima.
Pressikonverentsil õhutas Iraani Välisministeeriumi esindaja
Nasser Kanani islamiriike vältima suhete taastamist Iisraeliga, väites,
et see takistaks palestiinlaste õigusi,
mis Islamivabariigi sõnul hõlmab iga tolli vallutamist Iisraelimaal.
Mineviku kogemused eksisteerivad selleks,
et rahvad, eriti islamiriigid võiksid näha.
Kompromiss sionistliku režiimiga ei teeni Palestiina ideaale
ja palestiinlaste õiguste nõudmist, ning kõik sammud
suhete normaliseerimiseks selle agressorrežiimiga
annavad neile üha vabamad käed
kuritegude tihendamiseks palestiina rahva vastu.
Tasub toonitada, et hiljutises intervjuus rõhutas Iraani käsilase
Palestiina Islamidžihaadi esimees Ziyad al Nakhala,
et Teherani ülemjuhi ajatolla Ali Khamenei juhiseid
relvastada palestiinlased Läänekaldal realiseeritakse täie hooga.
Ta toonitas: "Kui Iraani ülemjuht kutsus relvastama Läänekallast,
osutas ta väga tundlikule teemale konfliktis vaenlasega.
Kuigi mõistsime Läänekalda tähtsust,
oli tema juhistel oluline mõju moraalile ja tähelepanule,
mida sellele teemale osutasid meie vennad ja ka vastupanurühmitused.
Käis üldine koostöö kvaliteetse muutuse saavutamiseks
palestiinlaste tingimustes. Selleks koostati plaan,
kas relvade smugeldamise või ostmisega iisraellastelt endilt.
Tähtis on, et intensiivne fookus suunati sellele,
et rahu ja vaikus Läänekaldal muutuks vastupanuks, mida näeme täna."
Palestiinlaste juht lisas,
et hiljutisel Iraani-visiidil ajatolla Khameneiga kohtudes,
süvendas Iraani ülemjuht Teherani pühendumust
relvastada palestiinlasi Läänekaldal.
Kui Iraan püüab destabiliseerida Läänekaldal
Juuda, Samaaria ja Jordani oru maakondi,
jätkavad Iisraeli armee (IDF), Iisraeli Julgeolekuagentuuri (ISA)
ja Piiripolitsei eriüksused ööpäevaringselt
terrorielementide välja juurimist mainitud aladel.
Operatsiooni Lainemurdja osana vahistasid Iisraeli eriüksuslased öösel
10 terrorismis kahtlustatavat, kes toimetati ISAsse ülekuulamisele.
Iisraellaste seas vigastusi ei esinenud.
Tasub toonitada, et kui Iisrael takistab edukalt Iraani plaane
Juudas, Samaarias ja Jordani orus,
pahandab Teherani Jeruusalemma vankumatu otsustavus
nurjata tema püüdlused armeebaaside rajamiseks Süürias.
Esinedes Teheranis viibiva Süüria välisministri Faisal Mekdadi kõrval
väljendas Iraani välisminister Hossein Amir Abdollahian
oma riigi jõulist hukkamõistu Iisraeli väidetavate pommitamiste suhtes
Iraani objektide pihta Süürias.
Mõistame jõuliselt hukka
sionistliku režiimi korduvad rünnakud Süüria territooriumil
ja nende rünnakute jätkumise.
Sionistlik režiim
on peamiseks ebastabiilsuse allikaks regioonis.
Kuigi Iisraeli kõikumatu pühendumus
peatada Iraani kannakinnitamine Süürias kannab vilja,
pole see samas ainus asi, mis ei lase Teheranil Süürias domineerida.
Iisraeli tegevusest kaalukamgi
on USA eriüksuslaste kohalolek strateegilistes pudelikaeltes
seoses operatsiooniga Inherent Resolve,
mis ei lase Iraani Revolutsioonikaardil (IRGC) Süürias vabalt liikuda.
Seepärast teeb Iraan oma poliitika ja püüdluste osana kõik,
et sundida USAd lahkuma Süüriast
ja kogu regioonist.
Peame Ameerika vägede ja okupantide kohest lahkumist Süüriast
suureks panuseks regiooni stabiilsusele ja julgeolekule.
Lisaks üleskutsetele, ähvardustele, hoiatustele ja sadadele rünnakutele
USA taristu vastu viimasel kahel aastal
avalikustas Iraan uue laevatõrjeraketi Abu Mahdi,
mis IRGC Mereväe avalduse järgi
suudab uputada Arleigh Burke klassi hävitajad
ja mis kujutab uut ohtu USA-le.
On tähtis selgitada, et Iraani tihenenud rünnakud mereliiklusele,
sh korduvad katsed juulis
kaaperdada Araabia lahel illegaalselt tsiviiltankreid,
viisid selleni, et USA saatis regiooni lisajõude
ja kutsus Iraani lõpetama destabiliseerivat tegevust.
Vastuseks erinevatele häirivatele sündmustele Hormuzi väinas,
käskis kaitseminister saata hävitaja USS Thomas Hudneri,
hävituslennukid F-35 ja F-16 USA Keskväejuhatuse vastutusalale
kaitsma USA huve ja turvama regiooni mereliiklust.
5. juulil püüdis Iraani Merevägi kaaperdada illegaalselt
kaht kaubalaeva Hormuzi väinas ja Omaani lahel.
Ühes intsidendis tulistas Iraani mereväealus kaubalaeva.
Selle jätkuva ohu valguses
ning konsulteerides partnerite ja liitlastega,
suurendab kaitseministeerium meie kohalolu ja võimet
jälgida väina ja ümbritsevaid vesi.
Kutsume Iraani koheselt lõpetama neid destabiliseerivaid aktsioone,
mis ohustavad kaubanduse vaba liikumist strateegilistes vetes,
kus liigub enam kui viiendik maailma naftavarudest.
Lisaks abivägede saatmisele pidas USA 5. laevastik 30. juulil
koos Iisraeli Mereväega Haifa sadamas avatseremoonia,
kus käivitati igaaastane merejulgeolekuõppus
nimega "Intrinsic Defender".
Kahepoolne õppus hõlmab 2-nädalasi meremanöövreid,
sihiga edendada koostööd ja lahinguvalmidust merevägede vahel.
USA Mereväe Keskväejuhatuse, 5. Laevastiku
ja Kombineeritud Merevägede ülem kontradmiral Brad Cooper
kinnitas avatseremoonial:
"Iisrael on üks meie võimekamaid merepartnereid
ja õppused rõhutavad veelgi
viimastel aastatel saavutatud ajaloolist sõjalist koostööd."
Lisaks toonitas ta, et ühine väljaõpe ja lahingutegevus
tugevdab regiooni julgeolekut ja stabiilsust.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite toetada TV7 Iisraeli büroo annetuspõhist tegevust,
kaaluge nende rahalist toetamist.
Seda saab teha meie veebilehel www.tv7israelnews.com.
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri